
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ Αρ. Φύλλου 680 

31 Δεκεμβρίου 2013 


ΑΠΟΦΑΣΕΙ Σ 

Αριθμ. 24480/250523 

Καθορισμός των ορίων Αιγιαλού - παλαιού αιγιαλού και 
δημιουργία ζώνης παραλίας στην θέση «Αλαμπέϊκα», 
Δ.Ε. Αμαρύνθου, Δήμου Ερέτριας, Ν. Εύβοιας. 

Η ΓΕΝΙΚΗ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 
ΘΕΣΣΑΛΙΑΣ - ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις των άρθρων 3, 4 και 5, του Ν.2971/2001 
(Φ.Ε.Κ. 285/2001 τ.Α') «περί αιγιαλού και παραλίας και 
άλλες διατάξεις». 

2. Τις διατάξεις του άρθρου 113 του Ν. 3978/2011 (ΑΊ37) 
με το οποίο τροποποιήθηκε το άρθρο 5 του Ν.2971/2001. 

3. Τις διατάξεις του Ν.3200/55 "περί διοικητικής αποκε- 
ντρώσεως", όπως αυτές τροποποιήθηκαν και ισχύουν σή¬ 
μερα με τα Ν.Δ.532/70, Β.Δ.704/70, Β.Δ.705/70, Β.Δ. 192/72, 
Π.Δ.71/84, Π.Δ.347/86, Ν.2026/92 και Π.Δ.97/93. 

4. Τις διατάξεις του Π.Δ. 551/88" Οργάνωση Νομαρχιών- 
Οργάνωση Οικονομικών Υπηρεσιών (Φ.Ε.Κ 259 τ.Α'), όπως 
τροποποιήθηκε και ισχύει. 

5. Τις διατάξεις του Π.Δ. 284/88 «περί οργανισμού Υπ. 
Οικονομικών». 

6. Τ ις διατάξεις της παρ.21 του άρθρου 46 του Ν.3220/ 
2004 (ΦΕΚ15 τ.Α'/28-01-2004) «μέτρα αναπτυξιακής και 
κοινωνικής πολιτικής-αντικειμενοποίηση του φορολογι¬ 
κού ελέγχου και άλλες διατάξεις» δυνάμει των οποίων 
από 10-04-2004, αρμοδιότητες του Υπουργού Οικονομίας 
και Οικονομικών, οι οποίες ανήκαν ή είχαν μεταβιβα¬ 
στεί στους Νομάρχες μέχρι την έναρξη λειτουργίας των 
Νομαρχιακών Αυτοδιοικήσεων και αφορούν θέματα του 
Υπουργείου Οικονομίας και Οικονομικών, που εξαιρέθη¬ 
καν από την κατάργηση με τις διατάξεις της παρ. 2 του 
άρθρου 39 του Ν.2218/1994, περιέρχονται στους Γενικούς 
Γραμματείς Περιφερειών. 

7. Τις διατάξεις του Ν.3852/2010 (Φ.Ε.Κ 87 τ.Α'/7-6-2010) 
περί "νέας αρχιτεκτονικής της Αυτοδιοίκησης και της 
Αποκεντρωμένης Διοίκησης - Πρόγραμμα Καλλικράτης" 
και ιδίως τις διατάξεις της παρ. 1 και 2 του άρθρου 6, τις 
διατάξεις της παρ. 1 του άρθρου 280 και τις διατάξεις 
της παρ. 4 του άρθρου 283. 

8. Το αριθμ.Δ6Α 1022671 ΕΞ 2011/10-02-2011 έγγραφο 
του Υπ. Οικονομικών, σύμφωνα με το οποίο οι αρμοδιό¬ 
τητες του Υπουργού Οικονομικών, που περιήλθαν στους 


Γ ενικούς Γ ραμματείς των Περιφερειών (του Ν.2503/1997 
Α'107), σύμφωνα με τις διατάξεις της παρ. 21 του άρ¬ 
θρου 46 του Ν.3220/2004 (Α'15) και καταγράφονται στην 
υπ'αριθμ.1063649/790/Α0006/03-08-2004 απόφαση του 
Υπουργού Οικονομίας και Οικονομικών, ασκούνται, από 
1/1/2011, από το Γ ενικό Γ ραμματέα της Αποκεντρωμένης 
Διοίκησης. 

9. Τις διατάξεις του Π.Δ. 138/2010 (Φ.Ε.Κ 231/Α/27.12.2010) 
«περί οργανισμού Αποκεντρωμένης Διοίκησης Θεσσαλίας 

- Στερεός Ελλάδας». 

10. Την από 26/11/2013 έκθεση (5ο πρακτικό) της κατά 
το άρθρο 3 του Ν.2971/01 της αρμόδιας Επιτροπής κα¬ 
θορισμού των ορίων του αιγιαλού - παραλίας - παλαιού 
αιγιαλού, που καθόρισε για πρώτη φορά τα όρια αιγιαλού 

- παλαιού αιγιαλού και δημιουργία ζώνης παραλίας θέση 
«Αλαμπέϊκα», Δ.Ε. Αμαρύνθου, Δήμου Ερέτριας, Ν. Εύβοιας, 
με ενδιαφερόμενο τον Δήμο Ερέτριας. 

11. Το από Οκτώβριο 2013, με κλίμακα 1:500 τοπογραφικό 
διάγραμμα, το οποίο συντάχθηκε από τον διπλωματούχο 
Πολιτικό Μηχανικό Νικόλαο Σ. Λάμπρου, σε μία (1) πινα¬ 
κίδα με αρ.σχ.ΤΙ, που ελέγχθηκε για την ακρίβεια της 
αποτύπωσης την 04/10/2013 από την Αννα Γεωργίου, δι¬ 
πλωματούχο Αγρονόμο Τοπογράφο Μηχανικό, υπάλληλο 
του Δήμου Ερέτριας και θεωρήθηκε την ίδια ημερομηνία 
από την Ζωή Λεμπέση, διπλωματούχο Αρχιτέκτονα Μη¬ 
χανικό, Δ/ντρια της ΤΎ του Δήμου Ερέτριας, όπως ορί¬ 
ζουν οι διατάξεις του άρθρου 4 παρ. 2 του Ν.2971/01 και 
συνοδεύει την'Εκθεση της προαναφερόμενης Επιτροπής. 

12. Το υπ’ αριθμ. Φ.119/270588/Σ.1827/25- 04-2013 έγγρα¬ 
φο του Γ.Ε.ΕΟ.Α - Γ' Κλάδος/Γ2 - Τ.Ε.Υ., σύμφωνα με 
το οποίο από πλευράς αρμοδιοτήτων του, όπως αυτές 
απορρέουν από το άρθρο 17 του ν. 2971/2001, δεν έχει 
αντίρρηση για τη συνέχιση της διαδικασίας καθορισμού 
των ορίων αιγιαλού και δημιουργία ζώνης παραλίας στην 
εξεταζόμενη θέση. 

13. Το υπ’ αριθμ. Φ121/1604/04-12-2013 έγγραφο της Κτη¬ 
ματικής Υπηρεσίας Ν. Εύβοιας, με το οποίο ζητείται η 
έκδοση της απόφασης, αποφασίζουμε: 

Επικυρώνουμε την από 26/11/2013 έκθεση (5ο πρακτικό) 
της κατά το άρθρο 3 του Ν.2971/01 της αρμόδιας Επι¬ 
τροπής καθορισμού των ορίων του αιγιαλού - παραλίας 

- παλαιού αιγιαλού, που καθόρισε για πρώτη φορά τα 
όρια αιγιαλού - παλαιού αιγιαλού και δημιουργία ζώνης 
παραλίας θέση «Αλαμπέϊκα», Δ.Ε. Αμαρύνθου, Δήμου Ερέ¬ 
τριας, Ν. Εύβοιας, με ενδιαφερόμενο τον Δήμο Ερέτριας 

καθώς και το από Οκτώβριο 2013, με κλίμακα 1:500 το- 
πογραφικό διάγραμμα, το οποίο συντάχθηκε από τον 
διπλωματούχο Πολιτικό Μηχανικό Νικόλαο Σ. Λάμπρου, 
σε μία (1) πινακίδα με αρ. σχ.ΤΙ, που ελέγχθηκε για την 
ακρίβεια της αποτύπωσης την 04/10/2013 από την Αννα 
Γεωργίου, διπλωματούχο Αγρονόμο Τοπογράφο Μηχα¬ 
νικό, υπάλληλο του Δήμου Ερέτριας και θεωρήθηκε την 
ίδια ημερομηνία από την Ζωή Λεμπέση, διπλωματούχο 
Αρχιτέκτονα Μηχανικό, Δ/ντρια της Τ.Υ του Δήμου Ερέ¬ 
τριας, όπως ορίζουν οι διατάξεις του άρθρου 4 παρ. 2 
του Ν.2971/01 και συνοδεύει την Έκθεση της προαναφε- 
ρόμενης Επιτροπής. 

Στο παραπάνω από Οκτώβριο 2013 τοπογραφικό διά¬ 
γραμμα σε μία (1) πινακίδα, η αρμόδια Επιτροπή καθόρισε 
για πρώτη φορά: 

Την οριογραμμή του αιγιαλού με κόκκινη συνεχή πο¬ 
λυγωνική γραμμή με στοιχεία 1, 2,.15, 16, της οποίας 

οι κορυφές ορίζονται με καρτεσιανές συντεταγμένες 
εξαρτημένες από το κρατικό τριγωνομετρικό δίκτυο σε 
εγκάρσια Μερκατορική Προβολή στο Ελληνικό Γεωδαι- 
τικό Σύστημα Αναφοράς 1987 (Ε.Γ.Σ.Α. 87). 

Την οριογραμμή της παραλίας με κίτρινη συνεχή πολυ¬ 
γωνική γραμμή με στοιχεία Γ, 2'.24', 25', της οποίας 

οι κορυφές ορίζονται με καρτεσιανές συντεταγμένες 
εξαρτημένες από το κρατικό τριγωνομετρικό δίκτυο σε 
εγκάρσια Μερκατορική Προβολή στο Ελληνικό Γεωδαι- 
τικό Σύστημα Αναφοράς 1987 (Ε.Γ.Σ.Α. 87). 

Η οριογραμμή παραλίας καθορίζεται, κατ’ εφαρμογή των 
διατάξεων της παρ. 5 του άρθρου 7 του Ν.2971/2001, κατά 
τέτοιο τρόπο ώστε να μην υπερβαίνει την εγκεκριμένη 
γραμμή δόμησης στην εντός σχεδίου πόλης περιοχή και 
τη νομίμως διαμορφωμένη γραμμή δόμησης, όπως αυτή 
προσδιορίστηκε με το υπ'αριθμ.2895/111806/17-07-2013 
έγγραφο της ΔΙΠΕΧΩ της Αποκεντρωμένης Διοίκησης 
Θεσσαλίας - Στερεός Ελλάδας, με ποικίλη απόσταση από 
την οριογραμμή του αιγιαλού και ως δέκα μέτρα (10 μ.) 
από αυτήν, για να εξυπηρετηθούν οι σκοποί της παρ.2 
του άρθρου 1, της παρ.3 του άρθρου 2 και της παρ. 1 του 
άρθρου 7 του Ν.2971/01. 

Αποφαίνεται ότι δεν υπάρχει παλαιός αιγιαλός που να 
τεκμηριώνεται από ενδείξεις του εδάφους και από άλλα 
αποδεικτικά στοιχεία. 

Στη ζώνης παραλίας υπάρχουν κατασκευές (μάνδρες, 
περιφράξεις, κλιμάκες, εξώστες, κτίσματα, κιόσκια κ.λπ.) 
που δεν εξαιρούνται από αυτήν. 

Η ισχύς της παρούσας αρχίζει με τη δημοσίευση στο 
Φύλλο Εφημερίδας της Κυβερνήσεως. 

Η απόφαση αυτή μαζί με την έκθεση και το διάγραμμα 
που προαναφέραμε, να δημοσιευθούν στην Εφημερίδα 
της Κυβερνήσεως. 

Λάρισα, 20 Δεκεμβρίου 2013 

Η Γ ενική Γ ραμματέας 
Αποκεντρωμένης Διοίκησης 
ΚΑΛΛΙΟΠΗ ΓΕΡΑΚΟΥΔΗ 


ΕΠΙΤΡΟΠΗ ΚΑΘΟΡΙΣΜΟΥ ΟΡΙΩΝ ΑΙΓΙΑΛΟΥ-ΠΑΡΑΛΙΑΣ 
ΚΑΙ ΠΑΛΑΙΟΥ ΑΙΓΙΑΛΟΥ 

5ο ΠΡΑΚΤΙΚΟ ΤΗΣ ΣΥΝΕΔΡΙΑΣΗΣ ΤΗΣ 26/11/2013 

Στη Χαλκίδα σήμερα 26-11-2013, ημέρα Τρίτη, 

Η Επιτροπή καθορισμού ορίων αιγιαλού-παραλίας-πα- 
λαιού αιγιαλού, η σύνθεση της οποίας καθορίστηκε βάσει 
των διατάξεων του άρθρου 3 του Ν.2971/2001 «περί αιγια- 
λού-παραλίας και άλλες διατάξεις» και συγκροτήθηκε με την 


αριθμ. 21875/133353/12-12-2011 απόφαση Γ.Γ. Αποκεντρωμένης 
Διοίκησης Θεσσαλίας - Στερεός Ελλάδας, όπως τροπο¬ 
ποιήθηκε με τις αριθμ. 8234/86515/4.5.2012,14102/154323/02- 
08-2012, 21445/249423/26.11.2012 και 8150/ 80717/26-04-2013 
όμοιες αποφάσεις, αποτελούμενη από τους: 

1. Μπούρικα Αθηνά, διπλωματούχο αγρον.-τοπογράφο 
μηχανικό ΠΕ/Β, αν/τρια Προϊσταμένη Κτηματικής Υπηρε¬ 
σίας Ν. Εύβοιας, σαν Πρόεδρο. 

2. Προκάκη Δημήτριο, διπλωματούχο αγρον.-τοπογρά- 
φο μηχανικό ΠΕ/Δ, υπάλληλο της Κτηματικής Υπηρεσίας 
Ν. Εύβοιας, σαν μέλος. 

3. Σαραγλή Νικόλαο, αντιπλοίαρχο Λ.Σ., νόμιμο αναπλ/ 
τη του Λιμενάρχη του Κ.Λ/Χ Χαλκίδας, σαν αναπληρωμα¬ 
τικό μέλος (κωλυομένου του τακτικού μέλους Αγησίλαου 
Μανή). 

4. Καρατζούδη Βαρβάρα, διπλωματούχο αρχιτέκτονα 
μηχανικό ΠΕ/Β, νόμιμη αναπλ/τρια του Δ/ντή της Υπηρε¬ 
σίας Δόμησης του Δήμου Χαλκιδέων, σαν αναπληρωμα¬ 
τικό μέλος, (κωλυομένου του τακτικού μέλους Νικολάου 
Μπάνου). 

5. Δ/ντή ΠΕΧΩ Αποκεντρωμένης Διοίκησης Θεσσαλίας 
- Στ. Ελλάδας ή νόμιμο αναπλ/τή (αν και προσκλήθηκε 
νόμιμα κατά την αυτοψία δεν προσήλθε) Παρουσία και 
της γραμματέως της Επιτροπής Πουρνή Παναγιώτας, 
εφοριακών ΠΕ/Δ, υπαλλήλου της Κτηματικής Υπηρεσίας 
Ν. Εύβοιας. 

Συνήλθε στα γραφεία της Κτηματικής Υπηρεσίας Ν. Εύ¬ 
βοιας μετά από την αριθμ. Φ.93/11/22-11 -2013 πρόσκληση 
της Προέδρου της, για να γνωμοδοτήσει επί της υπόθεσης 
καθορισμού για πρώτη φορά των οριογραμμών αιγιαλού- 
παραλίας-παλαιού αιγιαλού στη θέση Αλαμπέικα, Δ.Ε. Αμα- 
ρυνθίων, Δήμου Ερέτριας, Ν. Εύβοιας, με ενδιαφερόμενο 
το Δήμο Ερέτριας. 

Αφού διαπιστώθηκε απαρτία κατά τις διατάξεις του άρ¬ 
θρου 14 του Ν.2690/99, η Πρόεδρος κηρύσσει την έναρξη 
της συνεδρίασης, αφού η υπόθεση θεωρείται επείγουσα, 
λόγω παρέλευσης της προθεσμίας της παρ.3 του άρθρου 
5 του Ν.2971/01, όπως κρίθηκε ως τέτοια και από τα υπό¬ 
λοιπα μέλη της Επιτροπής: 

Η Επιτροπή αφού έλαβε υπόψη 

1. - Το αριθμ.3627/04-04-2012 έγγραφο της Δ/νσης Τε¬ 
χνικών Υπηρεσιών του Δήμου Ερέτριας, με το οποίο υπο¬ 
βλήθηκε χάρτης ΓΥΣ 1:5000 προκειμένου να διαβιβαστεί 
στο ΓΕΕΘΑ καθώς και το αριθμ.4017/10-04-12/20-07-12 
έγγραφο της ίδιας Υπηρεσίας, με το οποίο υποβλήθηκε 
τοπογραφικό διάγραμμα σε κλιμ. 1:500 και ζητείται η 
διαβίβαση αυτού στη ΔΙΠΕΧΩ Α.Δ.Θ.Σ.Ε., ως αρμόδιας 
Υπηρεσίας για τον προσδιορισμό της νομίμως διαμορφω¬ 
μένης γραμμής δόμησης και η εν συνεχεία αυτού τήρηση 
της διαδικασίας για τον καθορισμό των ορίων αιγιαλού- 
παραλίας-παλ. αιγιαλού, στην πιο πάνω περιοχή. 

2. - Τις διατάξεις του Ν.2971/01 (ΦΕΚ 285 τ.Α'/19.12.01) 
«περί αιγιαλού-παραλίας», όπως τροποποιήθηκε, συ¬ 
μπληρώθηκε και ισχύει καθώς και της αριθμ. 1089532πε/ 
8205πε/Β0010/20-04-05 κοινής υπουργικής απόφασης 
Υπουργών Οικονομίας και Οικονομικών και ΠΕΧΩΔΕ «περί 
στοιχείων καθορισμού αιγιαλού και παραλίας». 

3. - Τις διατάξεις του άρθρου 113 του Ν.3978/2011 (ΦΕΚ137 
τ.Α72011), με τις οποίες τροποποιήθηκε το άρθρο 5 του 
Ν.2971/01. 

4. - Το αριθμ.Φ121/οικ.802/10-04-2012 έγγραφο Κτηματι¬ 
κής Υπηρεσίας Ν. Εύβοιας, με το οποίο διαβιβάστηκε η 
υπόθεση προς το ΓΕΕΟΑ, κατ’ εφαρμογή της παραπάνω 
διάταξης. 

5. - Το αριθμ. Φ121/1722/01-08-2012 έγγραφο Κτηματι¬ 
κής Υπηρεσίας, με το οποίο διαβιβάζεται προς την Δ/ 
νοη ΠΕΧΩ Αποκεντρωμένης Διοίκησης Θεσσαλίας-Στ. 
Ελλάδας τοπογραφικό διάγραμμα, προκειμένου να προσ¬ 
διοριστεί η νομίμως διαμορφωμένη γραμμή δόμησης, 
κατ’ εφαρμογή των διατάξεων του άρθρου 7 παρ. 5 του 
Ν.2971/01 και εν συνεχεία να εισαχθεί η υπόθεση στην 
αρμόδια Επιτροπή. 

6. - Το αριθμ. Φ.119/270588/Σ. 1827/25-04-2013 έγγραφο 
ΓΕΕΘΑ, με το οποίο γνωμοδότησε ότι δεν έχει αντίρ¬ 
ρηση για τη συνέχιση της διαδικασίας καθορισμού των 
ορίων αιγιαλού-παραλίας και τυχόν υπάρχοντος παλιού 
αιγιαλού στην υπόψη περιοχή. 

7. - Το αριθμ. 2895/111806/17-07-2013 έγγραφο της ΔΙ- 
ΠΕΧΩ Αποκεντρωμένης Διοίκησης Θεσσαλίας-Στ. Ελ¬ 
λάδας, με το συν/νο και αυτά τοπογραφικό διάγραμμα, 
περί καθορισμού της νομίμως διαμορφωμένης γραμμής 
δόμησης στην περιοχή του οικισμού Αλαμπέικα της Δ.Ε. 
Αμαρυνθίων του Δήμου Ερέτριας Ν. Εύβοιας. 

8. - Το από Οκτώβριο 2013 τοπογραφικό διάγραμμα, 
της υπό καθορισμό περιοχής, που συντάχθηκε από τον 
διπλωματούχο πολιτικό μηχανικό Νίκο Σ. Λάμπρου, ως 
Αναδόχου της μελέτης «τοπογραφικής αποτύπωσης κα¬ 
θορισμού αιγιαλού-παραλίας περιοχής Αλαμπέικα, Δ.Ε. 
Αμαρυνθίων, Δ. Ερέτριας», η ανάθεση της οποίας πραγ¬ 
ματοποιήθηκε δυνάμει σχετικής σύμβασης με εργοδότη 
το Δήμαρχο Ερέτριας. 

Το διάγραμμα αυτό έχει συνταχθεί σε κλίμακα 1:500, 
σε μια (1) πινακίδα, με αρ.σχ.ΤΙ και έχει ελεγχθεί για 
την ακρίβεια της αποτύπωσης την 04-10-2013 από την 
Άννα Γεωργίου, διπλωματούχο αγρονόμο τοπογράφο 
μηχανικό, υπάλληλο του Δήμου Ερέτριας, ορισθείσα ως 
επιβλέπουσα της παραπάνω μελέτης και έχει θεωρηθεί 
την ίδια ημερομηνία από τη Ζωή Λεμπέση, διπλωματού¬ 
χο αρχιτέκτονα μηχανικό, Δ/ντρια της Τ.Υ. του Δήμου 
Ερέτριας, όπως ορίζουν οι διατάξεις του άρθρου 4 παρ. 
2 του Ν.2971/01. 

9. - Την από επιτόπιο μετάβαση των μελών της Επιτρο¬ 
πής, κατά την 10-10-2013, μετά την αριθμ.Φ93/9/07-10-2013 
πρόσκληση της Προέδρου της, σχηματισθείσα αντίληψη 
για το πλάτος της βρέχόμενης ζώνης της ξηρός και άλλα 
συναφή στοιχεία που προβλέπονται από το άρθρο 9 του 
Ν.2971/2001 και ειδικότερα: 

α) τη γεωμορφολογία του εδάφους: 

ι. η μορφολογία της ακτής της εξεταζόμενης περιοχής 
συνίσταται από χαλαρά ιζήματα (γαιοαμμώδης ακτή), που 
έχουν προκόψει από τη διάβρωση - αποσάθρωση των μη¬ 
τρικών πετρωμάτων της ακτής, με εύρος που κυμαίνεται 
από 4,00μ. έως 40,00μ. περίπου και υψόμετρα αυχένα που 
κυμαίνονται από 0,70 έως 1,70μ. περίπου. 

ιι. η μορφολογία της συνεχόμενης της ακτής περιοχής 
είναι πεδινή με γαιώδεις επιχώσεις που δημιουργούν δι¬ 
άφοροι χείμαρροι που εκβάλουν στην περιοχή της Αμα- 
ρύνθου, βρίσκεται στα νότια της Χαλκίδας και αποτελεί 
συνέχεια προς Ανατολάς της πόλης της Αμαρύνθου. 

Από τη γεωλογική χαρτογράφηση προκύπτει ότι η ευ¬ 
ρύτερη περιοχή καλύπτεται επιφανειακά από σχηματι¬ 
σμούς του τεταρτογενούς και του νεογενούς, οι οποίοι 
επικάθονται επί των σχηματισμών της πελαγονικής ζώνης 
και ειδικότερα η υπό εξέταση περιοχή όπου παρατηρού¬ 
νται τα χαμηλότερα υψόμετρα καλύπτεται από προσχω¬ 
ματικές αποθέσεις σε ποταμοκοιλάδες ανοικτές προς 
τη θάλασσα, οι οποίες συνίστανται κυρίως από χαλαρά 
καστανόχρωμα αργιλοαμμώδη υλικά με διάσπαρτες κρο¬ 


καλολατύπες και κατά θέσεις με παρεμβολές χαλαρών 
κροκαλολατυποπαγών. 

Τμήμα της περιοχής μελέτης βρίσκεται εντός σχεδίου 
πόλης (από κορυφή 1-5 του αιγιαλού), ένα τμήμα εντός 
οικισμού προύφιστάμενου του έτους 1923 (από κορυφή 
8-15 του αιγιαλού) ενώ το υπόλοιπο τμήμα διέπεται από 
τις εκτός σχεδίου πολεοδομικές διατάξεις και είναι δο¬ 
μημένη με κατοικίες κύριες και παραθεριστικές. 

Οι κυρίαρχες χρήσεις γης της εξεταζόμενης περιοχής 
από πλευράς κάλυψης είναι αυτή της οικιστικής (Α' και 
Β' κατοικία-Καταλύματα) και των καλλιεργειών με κύρια 
απασχόληση του πληθυσμού πρωτίστως στον τριτογενή 
τομέα (αναψυχή-τουρισμός κ.λπ.) ενώ ακολούθα ο πρω¬ 
τογενής με περισσότερη ανάπτυξη της γεωργίας και 
της αλιείας, οι οποίες ευνοούνται από το κλίμα και τη 
μορφολογία της περιοχής. 

ιιι. το όριο βλάστησης συνίσταται κυρίως από τεχνη¬ 
τή ξυλώδη βλάστηση (αρμυρίκια, φοίνικες μουριές κ.λπ.) 
που έχουν φυτευτεί καθόλο σχεδόν το μήκος της ακτής 
καθώς και από λίγη φυσική ποώδη βλάστηση, 
β) το γεγονός ότι στην περιοχή δεν εντοπίστηκαν πα¬ 
ράκτιοι φυσικοί πόροι. 

γ) το γεγονός ότι όπως προκύπτει από τα ανεμολο- 
γικά στοιχεία της ΕΜΥ, που αποτελούν μέσες μηνιαίες 
και ετήσιες τιμές συχνότητας εμφάνισης ανέμου ανά 
διεύθυνση και ένταση για την περίοδο από το έτος 1974 
έως και 1994 για το σταθμό της Χαλκίδας που βρίσκεται 
πλησίον της περιοχής μελέτης, οι κύριες δ/νσεις ανέμου 
που προσβάλλουν την υπό εξέταση περιοχή είναι η Νο¬ 
τιοδυτική, Νότια και Νοτιανατολική, με μέγιστη ένταση 7 
Βΐ. Η περιοχή εμφανίζεται προστατευμένη ιδιαίτερα 
από τους έντονους ανέμους του βόρειου τομέα. 

Η παλίρροια στην περιοχή χαρακτηρίζεται από ημερή¬ 
σιες διακυμάνσεις, που είναι περισσότερο αισθητές κατά 
τη διάρκεια των συζυγιών. Τα παλιρροιακά δεδομένα που 
βασίζονται σε μακροχρόνιες παρατηρήσεις του παλιρροι- 
ακού σταθμού Χαλκίδας, πλησιέστερου στην εξεταζόμενη 
θέση εμφανίζουν μέσο εύρος παλίρροιας 0,42μ., μέγιστο 
εύρος 1,20 μ., ελάχιστο εύρος 0,01 μ. και επάλλαξη 1,45 μ. 

δ) η μορφολογία του πυθμένα είναι αμμώδης-ιλυώδης 
με κλίσεις και μικρά βάθη, κοντά στην ακτή, όπως προ¬ 
κύπτει και από το χάρτη της ΓΥΣ σε κλιμ. 1:50.000 και 
ως εκ τούτου η θραύση του κύματος και η εκτόνωση 
της ενέργειάς του γίνεται σε μεγάλη απόσταση από 
την ακτογραμμή. 

Στη θαλάσσια περιοχή παρατηρείται μικρό ρεύμα προς 
Ν. με μέγιστη ταχύτητα Ιν.μ./ώρα. 

ε) το γεγονός ότι τα αναπτύγματα πελάγους είναι περι¬ 
ορισμένα, λόγω της κλειστής μορφολογίας του Ευβοϊκού 
κόλπου καθώς και της επίδρασης των ανέμων, ώστε τα 
τελικά ύψη κυμάτων που προκύπτουν να είναι μικρά και 
επομένως η ακτή μελέτης να υφίσταται τη δράση ήπιας 
κυματικής ενέργειας, με δυσμενέστερο τον κυμάτισμά 
που προέρχεται από Ν. διεύθυνση, που η επίδραση του 
σε συνάρτηση με τα χαμηλά υψόμετρα της ενδοχώρας 
έχει δημιουργήσει μεγάλο εύρος αμμώδους ακτής, όπως 
παρατηρείται διαχρονικά από Α/Φ φωτοληψίας έτους 
1945 και 1960 καθώς και από το χάρτη ΓΥΣ 1:5000, στο 
όριο της οποίας ετέθη η οριογραμμή του αιγιαλού. 

στ) την ύπαρξη τεχνικών έργων στην περιοχή μελέτης, 
και ειδικότερα. 

ι. στο δυτικό τμήμα από κορυφή 1 έως 7 του αιγιαλού, 
χαμηλό τοιχείο αντιστήριξης της παραλιακής οδού, κα¬ 
θώς και ασφαλτοστρώσεις-τσιμεντοστρώσεις. 

ιι. στο υπόλοιπο τμήμα από κορυφή 7 έως 16 του αι- 
γιαλού, μάντρες κιόσκια καθώς και δύο μικρές ράμπες, 

που έχουν μεταβάλλει τη μορφολογία της ακτής όπως 
αυτή φαίνεται αδιατάρακτη στις Α/Φ 1945 και 1960, που 
προαναφέρθηκαν και ως αυθαίρετα δε λαμβάνονται 
υπόψη στον καθορισμό της οριογραμμής αιγιαλού, κατ’ 
εφαρμογή του άρθρου 4 της αριθμ. 1089532πε/ 8205πε/ 
Β0010/20-04-05 σχετικής κοινής υπουργικής απόφασης. 

ζ) την ύπαρξη εγκεκριμένων χωροταξικών κατευθύν¬ 
σεων και χρήσεων γης που επηρεάζουν την παράκτια 
ζώνη και ειδικότερα: 

- την αριθμ. 1203/15-05-1991 (ΦΕΚ 345/Δ/11-06-1991) 
απόφαση Νομάρχη Εύβοιας, με την οποία εγκρίθηκε η 
αναθεώρηση του εγκ/νου από το Δ/γμα ρυμοτομίας της 
06-10-1954 (ΦΕΚ 268 Α') σχεδίου πόλης Αμαρύνθου, με 
επιτρεπόμενη χρήση αυτή της γενικής κατοικίας καθώς 
και τις πινακίδες που τη συνοδεύουν βάσει των οποίων 
έχουν εφαρμοστεί τα Ο.Τ. στο παρόν τοπογραφικό δι¬ 
άγραμμα 

- την αριθμ. Η1223/30-09-1974 Τεχνική Έκθεση της 
Δ.Τ.Υ.Ν.Ε., περί καθορισμού ορίων οικισμού Αλαμπέικα 
Αμαρύνθου προϋφιστάμενου του έτους 1923 καθώς και 
το διάγραμμα που τη συνοδεύει 

- την αριθμ. 8618/16-12-1987 (ΦΕΚ52/Δ'/26-01-1988) από¬ 
φαση Νομάρχη Εύβοιας, με την οποία χαρακτηρίστηκε 
ως κοινοτική, για την ισχύ του Δ/τος 24/31-05-1985, η 
παραλιακή οδός Αμαρύνθου-Αλαμπέικα 

- το υπό έγκριση (στάδιο Β2) ΓΠΣ τέως Δήμου Αμαρύν¬ 
θου, σύμφωνα με το οποίο 

I. το παραλιακό μέτωπο της εξεταζόμενης περιοχής 
προτείνεται να ενταχθεί σε περιοχή ειδικής προστασίας 
(ΠΕΠ) και ειδικότερα στη ζώνη προστασίας παράκτιου 
μετώπου (ΠΕΠ-ΠΜ) που εκτείνεται σε 50μ. από τον αιγι- 
αλό για την εκτός σχεδίου περιοχή. 

Για την προστασία της ζώνης αυτής εντός των πο¬ 
λεοδόμου μένων περιοχών προτείνεται η δημιουργία 
ελεύθερων κοινοχρήστων χώρων στο θαλάσσιο μέτωπο 
ενώ καθορίζονται περιορισμοί, σύμφωνα με τους οποί¬ 
ους δεν επιτρέπονται οι μόνιμες κατασκευές παρά μόνο 
η τοποθέτηση μη μόνιμων (λυόμενων-μεταφερόμενων) 
κατασκευών για την εξυπηρέτηση των λουσμένων, δεν 
επιτρέπεται η διάνοιξη δρόμου κυκλοφορίας Οχημάτων 
παράλληλου προς την ακτογραμμή παρά μόνο η πεζο¬ 
δρόμηση των υφισταμένων ή η μετατροπή τους σε δρόμο 
ήπιας κυκλοφορίας. 

II. η συνεχόμενη της ακτής περιοχή προτείνεται να 
ενταχθεί σε περιοχή οικιστικής ανάπτυξης στην οποία 
περιλαμβάνονται ο θεσμοθετημένος οικιστικός υποδοχέ¬ 
ας Α' κατοικίας (Αλαμπέικα), στον οποίο διατηρείται το 
ισχύον νομικό καθεστώς καθώς και περιοχή επέκτασης Α' 
κατοικίας προς πολεοδόμηση (ΟΑ-ΑΚ1) με χρήση γενικής 
κατοικίας και μέσο σ.δ.0,7. 

η) το γεγονός ότι στην περιοχή δεν υφίσταται εθνικό 
κτηματολόγιο. 

θ) την μη ύπαρξη ευπαθών οικοσυστημάτων και προ- 
στατευόμενων περιοχών. 

ι) την μη ύπαρξη καταγεγραμμένων δημοσίων κτημά¬ 
των, αρμοδιότητας Υπ. Οικονομικών. 

10.- Για τον καθορισμό της οριογραμμής παραλίας η 
Επιτροπή αφού έλαβε υπόψη τις διατάξεις των άρθρων 
1 (παρ. 2), 2 (παρ. 3) και 7 (παρ. 1 και 5) του Ν.2971/01, το 


αριθμ. 2895/111806/17-07-2013 έγγραφο, με το συν/νο σ’αυ- 
τό διάγραμμα, της ΔΙΠΕΧΩ Αποκεντρωμένης Διοίκησης 
Θεσσαλίας-Στ. Ελλάδας, με το οποίο προσδιορίστηκε η 
νομίμως διαμορφωμένη γραμμή δόμησης στην εξεταζόμε¬ 
νη περιοχή και συνεκτιμώντας τα δεδομένα, ότι δηλαδή: 

- πρόκειται για περιοχή που λόγω της γεωγραφικής της 
θέσης και μορφολογίας παρουσιάζει χαρακτήρα παρα¬ 
λιακό, τουριστικό και παραθεριστικό 

- διέπεται κατά ένα τμήμα από τις εντός οχ. Πόλης 
και ορίων οικισμού πολεοδομικές διατάξεις και κατά το 
υπόλοιπο από τις διατάξεις της εκτός σχεδίου 

- τις δεσμεύσεις που προτείνονται από το υπό έγκριση 
ΓΠΣ, σε σχέση με τους περιορισμούς που τίθενται για την 
προστασία της περιοχής μελέτης και τις χρήσεις γης, προ¬ 
τείνει τη δημιουργία ζώνης παραλίας, ποικίλου πλάτους 
έως 10μ., που θεωρείται απαραίτητη για την επικοινωνία 
ξηράς και θάλασσας καθώς και για την εξυπηρέτηση άλ¬ 
λων κοινωφελών σκοπών (έργα υποδομής και ανάπλασης, 
ήπιας παρέμβασης) και με τέτοιο τρόπο ώστε να μην υπερ¬ 
βαίνει την εγκ/νη γραμμή δόμησης στην εντός οχ. Πόλης 
περιοχή και τη νομίμως προσδιορισθείσα διαμορφωμένη 
γραμμή δόμησης στην εντός ορίων οικισμού περιοχή, κατ’ 
εφαρμογή της παρ.5 του άρθρου 7 του Ν.2971/01. 

Ύστερα από τα παραπάνω η Επιτροπή, αποφασίζει: 

1) Καθορίζει για πρώτη φορά επί του παραπάνω από 
Οκτωβρίου 2013 τοπογραφικού διαγράμματος σε μια πι¬ 
νακίδα, με αρ.σχ.ΤΙ: 

α. Την οριογραμμή του αιγιαλού με κόκκινη συνεχή 
πολυγωνική γραμμή με στοιχεία 1, 2,...,15,16, της οποίας 
οι κορυφές εξασφαλίζονται με συντεταγμένες εξαρτημέ¬ 
νες από το κρατικό τριγωνομετρικό δίκτυο σε Εγκάρσια 
Μερκατορική Προβολή στο Ελληνικό Γεωδαιτικό Σύστημα 
Αναφοράς 1987 (ΕΓΣΑ 87). 

β. Την οριογραμμή της παραλίας με κίτρινη συνεχή 
πολυγωνική γραμμή με στοιχεία Τ, 2', ..., 24', 25', της 
οποίας οι κορυφές εξασφαλίζονται με συντεταγμένες 
από το κρατικό τριγωνομετρικό δίκτυο σε Εγκάρσια Μερ¬ 
κατορική Προβολή στο Ελληνικό Γεωδαιτικό Σύστημα 
Αναφοράς 1987 (ΕΓΣΑ 87). 

Η οριογραμμή παραλίας καθορίζεται, κατ’ εφαρμογή 
των διατάξεων της παρ.5 του άρθρου 7 του Ν.2971/01, 
κατά τέτοιο τρόπο ώστε να μην υπερβαίνει την εγκ/νη 
γραμμή δόμησης στην εντός σχεδίου πόλης περιοχή και 
τη νομίμως διαμορφωμένη γραμμή δόμησης, όπως αυτή 
προσδιορίστηκε με το αριθμ. 2895/111806/17-07-2013 έγ¬ 
γραφο της ΔΙΠΕΧΩ Αποκ/νης Διοίκησης Θεσσαλίας-Στ. 
Ελλάδας, με ποικίλη απόσταση από την οριογραμμή του 
αιγιαλού και έως 10μ. από αυτή, για να εξυπηρετηθούν οι 
σκοποί της παρ. 2 του άρθρου 1, της παρ. 3 του άρθρου 
2 και της παρ. 1 του άρθρου 7 του Ν.2971/01. 

2) Αποφαίνεται ότι δεν υπάρχει παλαιός αιγιαλός, που 
να τεκμηριώνεται από ενδείξεις του εδάφους και από 
άλλα αποδεικτικά στοιχεία. 

3) Υπάρχουν στη ζώνη παραλίας κατασκευές (μάνδρες, 
περιφράξεις κλίμακες, εξώστες, κτίσματα, κιόσκια κ.λπ.) 
που δεν εξαιρούνται από αυτή. 

Η Επιτροπή 

ΑΘΗΝΑ ΜΠΟΥΡΙΚΑ ΔΗΜΗΤΡΗΣ ΠΡΟΚΑΚΗΣ 

ΝΙΚΟΛΑΟΣ ΣΑΡΑΓΛΗΣ ΒΑΡ. ΚΑΡΑΤΖΟΥΔΗ 

